stanford-oval/wikipedia huggingface dataset:
Narvikin kirkko

| Narvikin kirkko Narvik kirke |
| --- | --- |

Sijainti:  Narvik, Norja
Kirkkokunta:  Norjan kirkko
Hiippakunta:  Sør-Hålogalandin hiippakunta
Rakentamisvuosi:  1925
Suunnittelija:  Olaf Nordhagen
Materiaali:  kivi
Istumapaikkoja:  700
Lisää rakennusartikkeleitaArkkitehtuurin teemasivulla
Infobox OKNimi-testi OK: 
Narvikin kirkko (norj. Narvik kirke) on Narvikin kunnassa Nordlandin läänissä Norjassa sijaitseva kivinen pitkäkirkko vuodelta 1925.
Kirkkosali
Aiheesta muualla

Kuvia tai muita tiedostoja aiheesta Narvikin kirkko Wikimedia Commonsissa
Molskis

| Molskis Sydän, sydän |
| --- | --- | --- |

Studioalbumin tiedot
 Julkaistu: 21. syyskuuta 2016
 Kesto: 39.56
 Levy-yhtiö: Karhuvaltio Records
Sydän, sydän -yhtyeen muut julkaisut
| Kapseli 2012 | Molskis 2016 | Keskiyöllä 2018 |
Molskis on Sydän, sydän -yhtyeen seitsemäs studioalbumi, joka julkaistiin 21. syyskuuta 2016.
Kappaleet

Anna sen lentää – 5.15
Talla pohjaan – 3.56
Yö on punainen – 5.25
Kun valot alkaa sammua – 3.47
Rauhaa, rakkautta & heviä – 7.15
Carpe futurum – 3.54
Meren kuningatar – 6.04
Ikuinen hehku – 4.18
Arvostelut

Desibeli.net:
Inferno: 3/5
Soundi:
Narvikin satama

Narvikin sataman sijainti
Narvikin satama (norj. Narvik havn, LOCODE: NO NVK ) on Pohjois-Norjan Ofotvuonon pohjukassa, Narvikin kaupungissa toimiva satama. Se on tunnettu erityisesti irtolastisatamana ruotsalaisen LKAB-yhtiön rautamalmin vientisatamana. Narvikin satama toimii myös konttisatamana, kalasatamana ja risteilyalusliikenteen pysähdyspaikkana.
Rautatieyhteys (Ofotbanen) Narvikista Ruotsin rajalle rakennettiin 1800-luvun lopulla. 1900-luvun alussa satamatoiminta alkoi muotoutua.
Rahdin kokonaismäärällä mitattuna Narvik on Norjan toiseksi suurin satama Bergenin sataman jälkeen. Vuonna 2022 Norjan tilastokeskus kirjasi Narvikin sataman kokonaisrahtimääräksi 23,3 miljoonaa tonnia, joka oli runsas kymmenen prosenttia kaikkien Norjan satamien rahtimäärästä.
Narvikin satamaa.
Narvikin sataman irtolastilaitureita (2014).
Narvikin malmisatamaa.
Rahtilaiva Narvikin malmisatamassa.
Risteilyalus Narvikissa.
Aiheesta muualla

Kuvia tai muita tiedostoja aiheesta Narvikin satama Wikimedia Commonsissa
Narvikin satama (norjaksi) (narvikhavn.no)
Nitty Gritty Dirt Band

Nitty Gritty Dirt Band 27.11.1976.
Nitty Gritty Dirt Band (vuosina 1976–1981 nimellä Dirt Band) on yhdysvaltalainen country rock -yhtye, joka on perustettu Kaliforniassa keväällä 1966 hippinuorukaisten kotikutoisena jug band -kokoonpanona. Yhtye tunnetaan parhaiten Nashvillen muusikoiden kanssa tehdyistä perinteitä kunnioittavista bluegrass-albumeista Will the Circle Be Unbroken I–III, mutta yhtyeen oma tuotanto on modernimpaa kantrirockia Eaglesin tyyliin. Yhtyeen hittejä ovat olleet "Mr. Bojangles", "Fishin' in the Dark", "An American Dream" ja "Baby's Got a Hold on Me".
Yhtyeen alkuperäisiä jäseniä olivat Jeff Hanna, Bruce Kunkel, Ralph Barr, Les Thompson, Dave Hanna ja Glen Grosclose. Muutaman kuukauden ajan mukana oli Jackson Browne, joka lähti pian tekemään soolouraa. Monien vaihdosten jälkeen yhtyeen 2020-luvun jäsenet ovat Bob Carpenter, Jimmie Fadden, Jaime Hanna, Jeff Hanna, Ross Holmes ja Jim Photoglo.
Yhtyeen nimeä kantava esikoisalbumi julkaistiin vuonna 1967 ja tuotti singlehitin ”Buy For Me The Rain”. Läpimurto tapahtui kuitenkin vasta viidennellä albumilla Uncle Charlie and His Dog Teddy, jolle levytettiin versiot Jerry Jeff Walkerin laulusta ”Mr. Bojangles” ja Earl Scruggsin bluegrasskappaleesta ”Randy Lynn Rag”. Sen jälkeen yhtye innostui bluegrassista niin, että levytti Nashvillessä sikäläisten muusikoiden kanssa akustisen tupla-albumin Will the Circle Be Unbroken (1972), jolla mukana ovat muun muassa Earl Scruggs, Doc Watson, Merle Travis ja Roy Acuff. Vuonna 2005 albumi valittiin mukaan Yhdysvaltain kongressin kirjaston National Recording Registry -kokoelmaan, johon kootaan esteettisesti, historiallisesti tai kulttuurisesti merkittäviä yhdysvaltalaisia äänitteitä.
1980-luvun alussa yhtye palasi Nashvilleen ja siirtyi kantrirockista yhä enemmän valtavirran countryyn. Heidän tuolloisia hittejään olivat "Dance Little Jean," "Workin' Man," "Long Hard Road," "Baby's Got A Hold On Me" ja "Fishin' in the Dark". Vuonna 1989 levytettiin kakkososa ja vuonna 2002 kolmososa vuoden 1972 perinnealbumille Will the Circle Be Unbroken. Kakkososa voitti kolme Grammy-palkintoa ja Country Music Associationin vuoden albumi -palkinnon. Livetaltiointina toteutettu vuoden 2002 kolmas levy sai International Bluegrass Music Associationin palkinnon ja country-Grammyn.
Yhtye pääsi mukaan Nashvillen kaupungin Music City Walk of Fameen huhtikuussa 2008.
Kirjallisuutta

Nyman, Jake: ”Nitty Gritty Dirt Band”, Rocktieto. Osa 3 N–Z, s. 30–32.  (Soundi-kirja 16)  Pirkkala:  Fanzine Oy, 1982.  ISBN 951-99372-4-2.
Käännös suomeksi
Neufchâtel

Neufchâtel viittaa seuraaviin asioihin:
Neufchâtel, ranskalainen juusto
eräät ranskalaiset kaupungit:
Neufchâtel-en-Bray
Neufchâtel-en-Saosnois
Neufchâtel-Hardelot
Neufchâtel-sur-Aisne
Neufchâtel, Québecin kaupungin osa, joka ennen oli oma kaupunkinsa.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Neufchâtel”, voi hakea sivunnimihaulla, laajalla sivunnimihaulla tai tekstihaulla.
Mounir Anastas

Mounir Anastas (s. 1963 Betlehem) on palestiinalainen säveltäjä, joka on asunut Ranskassa vuodesta 1981. Hän opiskeli lapsena pianonsoittoa Betlehemissä ja myöhemmin kontrapunktia ja harmoniaa Pariisissa. Hän osallistui 1980-luvun jälkipuoliskolla Iannis Xenakisin seminaareihin Pariisissa, ja hän opiskeli myös kognitiivista musiikkipsykologiaa Steven McAdamsin johdolla IRCAM:n Centre National des Recherches Scientifiquesissa (1987–1991). Hän osallistui mestarikursseille, joita pitivät Pierre Boulez, Elliott Carter, Franco Donatoni, Olivier Messiaen, Luigi Nono ja Tōru Takemitsu.
Anastasilta ovat tilanneet teoksia muiden muassa Kreikan kulttuuriministeriö, Radio France ja Unesco. Hänen musiikkiaan on esitetty Palestiinan ja Ranskan lisäksi myös Saksassa, Israelissa, Alankomaissa ja Venezuelassa. Vuonna 2000 Anastasista tuli Unescon Palestiinan-delegaation kulttuurineuvonantaja. Hän on myös toiminut opetustehtävissä Ranskassa ja luennoinut paitsi Ranskassa, myös Belgiassa, Alankomaissa ja Palestiinassa.
Anastasin kustantaja on Opus Centrum. Hänen tuotantonsa käsittää pääasiassa kamarimusiikkia, mutta hän on lisäksi säveltänyt muun muassa elektroakustisia teoksia ja pianokappaleita.
Määränpäänä Graceland

| Määränpäänä Graceland> 3000 Miles to Graceland |
| --- | --- |

Ohjaaja:  Demian Lichtenstein
Käsikirjoittaja:   Richard Recco  Demian Lichtenstein 
Tuottaja:   Demian Lichtenstein  Eric Manes  Elie Samaha  Richard Spero  Andrew Stevens 
Säveltäjä:   George S. Clinton  Richard Meijer 
Kuvaaja:  David Franco
Leikkaaja:   Michael J. Duthie  Miklos Wright 
Pääosat:   Kurt Russell  Kevin Costner  Courteney Cox  David Kaye  Kevin Pollak 
Valmistustiedot
Valmistusmaa:  Yhdysvallat
Tuotantoyhtiö:  Warner Bros.
Levittäjä:  Warner Bros. Netflix
Ensi-ilta:  2001
Kesto:  125 minuuttia
Alkuperäiskieli:  englanti
Aiheesta muualla
IMDb 
Elonet
AllMovie
Infobox OKNimi-testi OK: 
Määränpäänä Graceland (engl. 3000 Miles to Graceland) on Demian Lichtensteinin ohjaama yhdysvaltalainen toimintaelokuva vuodelta 2001. Elokuvan pääosissa esiintyvät Kurt Russell ja Kevin Costner.
Elokuva ehdolla Golden Raspberry Awardseissa, huonoimpana elokuvana.
Juoni

Elokuva kertoo  rikollisjoukosta, joka aikoo ryöstää kasinon Elvikseksi pukeutuneena. Hyvin alkanut keikka kuitenkin saa ikävän lopun, kun ryöstöretki päättyy ammuskeluun ja yksi ryhmän jäsen kuolee pakomatkalla. Porukan jakaessa rahoja ryöstön suunnittelija Thomas J. Murphy haluaa, että ryöstössä kuolleen kumppanin rahat annetaan tämän omaisille. Hanson ei tähän suostu ja uhittelee Murphya aseella. Rauhoituttaan hän panee aseensa pois, mutta Murphy ampuu hänet oitis. Joukon rippeet lähtevät hautaamaan ruumista, mutta Murphy pettää muut ja ampuu Gusin ja Michaelin. Michael kuitenkin tointuu ja toteaa selvinneensä luotiliivien ansiosta. Tästä alkaa ryöstösaaliin raivokas metsästys.
Näyttelijät

| 0 | 1 | 2 |
| --- | --- | --- |
|  Kurt Russell  | … |  Michael Zane   |
|  Kevin Costner  | … |  Thomas J. Murphy   |
|  Courteney Cox  | … |  Cybil Waingrow   |
|  David Kaye  | … |  Jesse Waingrow   |
|  Kevin Pollak  | … |  Damitry   |
|  Christian Slater  | … |  Hanson   |
|  David Arquette  | … |  Gus   |
|  Thomas Haden Church  | … |  Quigley   |
|  Howie Long  | … |  Jack   |
|  Jon Lovitz  | … |  Jay Peterson   |
|  Ice-T   | … |  Hamilton   |
Natalia Kills

| Natalia Kills |
| --- | --- |

Henkilötiedot
Syntynyt: 15. elokuuta 1986 (ikä 38) Bradford, Englanti
Ammatti:  laulaja-lauluntekijä, näyttelijä
Muusikko
Taiteilijanimi:  Natalia Kills Verbz Verse Verbal Verbalicious Natalia Noemi Cappuccini Candy Rapper
Laulukielet:  englanti
Aktiivisena:  1995–
Tyylilajit:  pop, elektropop
Soittimet:  laulu, rummut, kitara
Levy-yhtiöt:  Adventures in Music will.i.am Music Group Cherrytree Interscope
Aiheesta muualla
cruelyouthxo.com
  [ Muokkaa Wikidatassa ] [ ohje ]  
Natalia Kills (oik. Natalia Keery-Fisher; s. 15. elokuuta 1986 Bradford, Englanti) on englantilainen laulaja-lauluntekijä.
Hän on tehnyt musiikkia muun muassa LMFAO -yhtyeen kanssa. Hän julkaisi ensimmäisen singlensä 2005 ja albumin Perfectionist maaliskuussa 2011.
Vuonna 2015 Natalia oli Uuden-Seelannin X Factor ohjelmassa tuomarina miehensä Willy Moonin kanssa. Kauden finaalissa laulamassa ollut Joe Irvin hämmästytti upealla äänellään puolet tuomareista ja ison osan yleisöstä. Natalia sekä Willy yllättäen eivät pitäneet hänesta hänen ulkonäkönsä sekä asuvalintansa takia. Natalia Syytti Irviniä miehensä Willyn tyylin kopioimisesta. Willy taas kertoi Irvinin näyttäneen murhaajalta.
Tapauksesta tuli hyvin nopeasti suuri kohu jonka seurauksena pariskunta Natalia ja Willy siirrettiin ohjelmasta pois. Kohun syystä pariskunnan on ollut vaikea saada uransa kuntoon sekä pääsyä muihin ohjelmiin.
Diskografia

Perfectionist (2011)
Trouble (2013)
Aiheesta muualla

Wikimedia Commonsissa on kuvia tai muita tiedostoja aiheesta .
Viralliset sivut (Arkistoitu – Internet Archive)
Natalia Kanem

| Natalia Kanem |
| --- | --- |

YK:n väestörahaston pääjohtaja
 3. lokakuuta 2017 –  
Edeltäjä:  Babatunde Osotimehin
Henkilötiedot
Syntynyt: 1955 tai 1956 Panama
Tiedot
Tutkinnot:  Harvardin yliopisto   Columbian yliopisto   Washingtonin yliopisto
Natalia Kanem (s. 1955 tai 1956) on panamalainen lääkäri ja YK:n väestörahasto UNFPA:n johtaja. Hän on pyrkinyt urallaan edistämään naisten lisääntymis- ja seksuaaliterveyttä.
Opiskelu ja akateeminen ura

Natalia Kanem oli yksi neljälapsisen perheen lapsista. Hänen isänsä oli Panaman ensimmäinen tummaihoinen hammaslääkäri. Isä kuoli, kun Natalia oli kuusivuotias. Pian tämän jälkeen Natalia muutti sukulaistensa luokse Yhdysvaltoihin.
Kanem opiskeli Harvardin yliopistossa, kun hän kiinnostui naisten terveydestä ja oikeuksista. Hän osallistui vuonna 1975 YK:n ensimmäiseen Naisten maailmankonferenssiin. Kanem sai vuonna 1976 Harvardin yliopistota alemman korkeakoulututkinnon tieteen historiasta ja vuonna 1980 lääketieteellisen tutkinnon Columbian yliopistosta. Vuonna 1990 hän valmistui Washingtonin yliopistosta kansanterveyden maisteriksi.
Kanem aloitti akateemisen uransa vuonna 1989 Johns Hopkinsin yliopistossa. Sieltä hän palasi Columbian yliopistoon, missä hän oli samaan aikaan lastentautien ja epidemiologian tutkijana. Kanemin tutkimuskohteisiin kuuluivat muun muassa perinteiset terveydenhoitotavat sekä HIV Panamassa, Dominicassa, Mosambikissa ja Nigeriassa.
Kansainvälinen ura naisten terveyden ja oikeuksien puolestapuhujana

Fordin säätiön palvelulsessa Kanem oli vuodet 1992–2005. Hän nousi virkakautenaan säätiön varapääjohtajaksi. Hän edisti säätiössä naisten lisääntymisterveyttä ja seksuaalisuutta erityisesti Länsi-Afrikassa, jonka edustajana hän toimi.
Kanem oli vuonna 2005 perustamassa ELMA Philanthropiesia, joka on Afrikan lapsiin ja nuoriin keskittyvä yksitinen instituutti. Hän toimi ELMA:n johtajana 2005–2011. Kanem työskenteli vuodet 2012–2013 puolestaan trinidadilaisessa Lloyd Best Institute of the West Indiesissa.
Kanem siirtyi vuonna 2014 YK:n alaisuuteen. Hän työskenteli vuodet 2014–2016 YK:n väestörahaston UNFPA:n Tansanian-edustajana, ja heinäkuussa 2016 hänet valittiin järjestön varapääjohtajaksi. Kanem nousi UNFPA:n virkaatekeväksi johtajaksi Babatunde Osotimehinin kuoleman jälkeen, ja lokakuussa 2017 Kanen nimettiin järjestön johtoon.
New Memories

| New Memories Rock’n’Roll Band |
| --- | --- | --- |

Livealbumin tiedot
 Äänitetty : 2. heinäkuuta 2005 helmikuu 2005 (studioraidat)
 Julkaistu: 2. marraskuuta 2005
 Tuottaja(t): Paavo Maijanen
 Tyylilaji: rock
 Levy-yhtiö: AllStar Music
Listasijoitukset
  4.
Rock’n’Roll Bandin muut julkaisut
| Everybody Needs Dancemusic Sometimes 1975 | New Memories 2005 |   |
New Memories on suomalaisen vuonna 1975 vaikuttaneen Rock’n’Roll Bandin 30-vuotis juhlalevy, kun yhtye palasi keikoille vuonna 2005. Levy on äänitetty livenä Puistobluesissa 2. heinäkuuta 2005. Levy on ilmestynyt CD:nä ja DVD:nä, jotka siis sisältävät kummatkin koko keikan. CD sisältää livekeikan lisäksi kaksi uutta studioraitaa "Rock ’n’ roll Fire" ja "Rock ’n’ roll Water", mutta julkaisu, joka sisältää sekä  DVD:n että CD:n ei sisällä CD:n studioraitoja.
Kappaleet

| --- | --- |
 CD Come ’round Betty – 3.23  I Know What You Want, Sister – 4.01  Hard Grown Boys – 3.25  You Can Do the Jingle – 2.50  Rock ’n’ roll Water – 5.01  88 Dance Halls – 3.15  Teenage Nervous Breakdown – 3.31  Mona – 3.46  Fever – 4.50  Rock ’n’ roll Fire – 3.18  Wooly Bully – 4.02  California Rag – 2.48  Rockin’ Phneumonia – 2.00  I’m Gonna Roll – 4.36  Hoochie Coochie Man – 4.00  Love Me/Come Back Home – 3.43 +  Rock 'n' roll Fire – 3.14  (studio, säv. Lindholm)  Rock ’n’ roll Water – 4.33  (studio, säv. Maijanen/Pietikäinen) :  DVD Come 'round Betty  I Know What You Want, Sister  Hard Grown Boys  You Can Do the Jingle  Rock ’n’ roll Water  88 Dance Halls  Teenage Nervous Breakdown  Mona  Fever  Rock ’n’ roll Fire  Wooly Bully  California Rag  Rockin’ Phneumonia  I’m Gonna Roll  Hoochie Coochie Man  Love Me/Come Back Home + Dokumenttielokuva ”I’m Gonna Roll - Rokkibändin paluu”
Kokoonpano

Dave Lindholm – laulu, kitarat
Pave Maijanen – basso, laulu, tuottaja
Affe Forsman – rummut
Aiheesta muualla

Rock'n'Roll Band: New Memories (Arkistoitu – Internet Archive)
Kuvia Puistobluesin keikasta (Arkistoitu – Internet Archive)
Natalia Karp

Natalia Karp (o.s. Weissman; 27. helmikuuta 1911 Krakova – 9. heinäkuuta 2007) oli puolalaissyntyinen pianisti.
Elämä ja ura > Lapsuus, nuoruus ja toinen maailmansota

Karp syntyi menestyneen juutalaisen liikemiehen tyttärenä. Hän aloitti pianonsoiton 4-vuotiaana. 13-vuotiaana hän alkoi käydä heprealaista koulua, jossa opetettiin latinaa, hepreaa, saksaa ja puolaa. Karp halusi ammattipianistiksi ja sai kanttorina toimineen isoisänsä tuella vanhempansa suostumaan lähettämään hänet oppiin Berliiniin. Arthur Schnabel opetti häntä kahden vuoden ajan. Vuonna 1929 Karp toimi Berliinin filharmonikkojen solistina Frédéric Chopinin 1. pianokonserton esityksessä. Vastaanotto oli hyvä, mutta pian Karp joutui palaamaan kotiin Krakovaan, koska hänen äitinsä oli sairastunut. Äiti menehtyi sairauteensa, joten Karpin vastuulle jäi pikkuveljestä ja -siskosta huolehtiminen. Vuonna 1933 Karp meni naimisiin pianisti, juristi, musiikkikriitikko Julius Hublerin kanssa. Puoliso sai surmansa taistellessaan Puolan joukoissa toisen maailmansodan puhjettua. Natsi-Saksan alkaessa pommittaa Krakovaa Karpin isää ja veljeä neuvottiin poistumaan, mutta Karp ei enää koskaan nähnyt heitä. Karp jäi siskonsa Helenan kanssa kiinni yrittäessään paeta Tarnówin ghetosta.
Karp joutui siskonsa kanssa Płaszówin keskitysleirille 9. joulukuuta 1943. Hän selviytyi esiintymällä komentaja Amon Göthille; tämä salli Karpin elää kuultuaan tämän tulkinnan Frédéric Chopinin cis-mollinocturnesta ja suostui myös Karpin anomukseen tämän siskon selviytymisen puolesta. Kymmenen kuukautta Płaszówin keskitysleirillä oltuaan siskokset joutuivat Auschwitziin, josta molemmat vapautettiin vuonna 1945. He palasivat Krakovaan. Karp jatkoi harjoittelua lokakuussa 1945 ja toimi 17. maaliskuuta 1946 Krakovan filharmonikkojen solistina Pjotr Tšaikovskin 1. pianokonserton esityksessä. Toisen maailmansodan jälkeen Karp meni naimisiin Josef Karpfin kanssa.
Elämä ja ura > Elämä Isossa-Britanniassa

Pariskunta muutti 1940-luvun lopussa Lontooseen, jossa mies oli saanut työpaikan Puolan suurlähetystöstä. Karp muodosti f-kirjaimen poistamisella mieheltä omaksumastaan sukunimestä sen muodon, jolla tuli taiteilijana tunnetuksi. Karp esiintyi Isossa-Britanniassa muiden muassa Lontoon filharmonikkojen, Lontoon sinfoniaorkesterin ja BBC:n sinfoniaorkesterin kanssa. Hän esiintyi 1950–1970-luvuilla säännöllisesti paitsi eri puolilla Isoa-Britanniaa, myös muualla Euroopassa; hän esimerkiksi teki yhdeksän kiertuetta Saksaan. Hän teki sadoittain BBC-lähetyksiä ja esiintyi kahdesti Promsissa.
Karpin ohjelmiston keskiössä oli Frédéric Chopinin tuotanto. Hän oli tiiviissä yhteistyössä Chopin-spesialisti Arthur Hedleyn kanssa ja pääsi kesäkuussa 1949 esiintymään Eaton Placeen samalla Broadwood-pianolla, jota Chopin itse oli soittanut siellä sata vuotta aiemmin hieman ennen kuolemaansa. 4. joulukuuta 1967 Karp piti Oskar Schindlerin kunniaksi yhteisen esiintymisen pianisti Hisayo Shimizun kanssa Westminsterin Church Housessa. Tilaisuus liittyi Martin Buber -rauhanpalkinnon myöntöön Schindlerille, ja Josephine Baker esiintyi samassa tapahtumassa. Kamarimusiikin alalla Karp toimi myös perustamassaan London Alpha -pianotriossa.
Karpin mies kuoli vuonna 1993. Karp itse eli 96-vuotiaaksi. Hänellä oli kaksi tytärtä, joista toinen, kirjailija-toimittaja Anne Karpf, käsittelee äitinsä kokemuksia kirjassaan The War After (1996).
Kuvanveistäjä

Kuvanveistäjä työssään.
Kuvanveistäjä työstää kolmiulotteisia objekteja, esimerkiksi veistoksia ja kohokuvia erilaisista kivilajeista sekä muista materiaaleista työkaluin. Perinteiset tekniikat ovat muovailu (savi), veisto, leikkaaminen (puu), hakkaaminen (kivi), taonta, pakotus ja valaminen (metalli, kipsi).
Maailman tunnetuimpia kuvanveistäjiä ovat muun muassa Feidias, Michelangelo ja Henry Moore. Muun muassa Laila Pullinen, Walter Runeberg, Wäinö Aaltonen, Ensio Seppänen ja Martti Aiha ovat tunnettuja suomalaisia kuvanveistäjiä.
Aiheesta muualla

Wikimedia Commonsissa on kuvia tai muita tiedostoja aiheesta .
Kuvanveistäjät Valtion taidemuseon kokoelmissa (Arkistoitu – Internet Archive)
Kuvanveistäjän ammatinkuvaus, Ammattinetti, Työvoimatoimisto
Suomen kuvanveistäjäliitto (Arkistoitu – Internet Archive)
Mk III: The Final Concerts

| Mk III: The Final Concerts Deep Purple |
| --- | --- | --- |

Livealbumin tiedot
 Äänitetty : 1975
 Julkaistu: 1996
 Tuottaja(t): Martin Birch
 Tyylilaji: hard rock
 Levy-yhtiö: Connoisseur Collection
Deep Purplen muut livealbumit
| California Jamming 1996 | Mk III: The Final Concerts 1996 | Live at the Olympia ’96 1997 |
Mk III: The Final Concerts on kooste Deep Purplen kolmoskokoonpanon viimeisistä keikoista keväältä 1975. Ritchie Blackmore erosi yhtyeestä Pariisin keikan (7. huhtikuuta 1975) jälkeen.
CD 1:n kappaleet 1–2 sekä CD 2:n kappaleet 1, 3 ja 4 nauhoitettu Grazissa, Itävallassa 3. huhtikuuta 1975. Loput kappaleet äänitettiin Pariisissa, Ranskassa 7. huhtikuuta 1975.
Kappaleet > CD 1

Burn
Stormbringer
Gypsy
Lady Double Dealer
Mistreated
Smoke on the Water
You Fool No One
Kappaleet > CD 2

Space Truckin'
Going Down - Highway Star
Mistreated (bonus)
You Fool No One (bonus)
Kokoonpano

David Coverdale – laulu
Ritchie Blackmore – kitara
Glenn Hughes – basso, laulu
Jon Lord – urut, kosketinsoittimet
Ian Paice – rummut
Arvostelut

AllMusic:
Nebula

Wikisanakirjassa on tähän liittyvä sananselitys: .
Nebula tarkoittaa seuraavia:
nebula, tähtisumu
nebula (latinaa, ’sumu, samentuma’), käytetään terminä lääketieteessä (esimerkiksi sarveiskalvon, virtsan)
Nebula, yhdysvaltalainen rockyhtye
Nebula, suoratoistopalvelu
Nebula-palkinto, yhdysvaltalainen kirjallisuuspalkinto
Nebula Oy, suomalainen Internet-palveluntarjoaja, FICIXin jäsen
Nebula Electronics, englantilainen yhtiö, joka valmistaa DVB-kortteja tietokoneille
Nebula, Aston Martin Valkyrie -hybridiurheiluauton projektinimi.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Nebula”, voi hakea sivunnimihaulla, laajalla sivunnimihaulla tai tekstihaulla.
Motors TV

| Motors TV |
| --- | --- |

Lähetykset alkoivat:  1. syyskuuta 2000
Omistaja:  Motors TV SA
Kuvaformaatti:  576i (16:9) (SDTV) 1080i (HDTV)
Maa:  Englanti, Ranska
Näkyvyysalue:  Eurooppa
Kotisivu:  http://www.motorstv.com
Infobox OKNimi-testi OK: 
Motors TV logo vuosina 2000-2005
Motors TV on brittiläinen televisiokanava, joka aloitti lähetyksensä 1. syyskuuta 2000, ja se lähettää pääsääntöisesti vain moottoriurheilua. Kanava lähettää ohjelmaa 24 tuntia vuorokaudessa ja seitsemän päivää viikossa.
Aiheesta muualla

Kotisivut
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Motors TV
Käännös suomeksi
Narvskajan metroasema

Narvskaja (ven. Нарвская) on Pietarin metron asema Kirovin-Viipurin linjalla. Asema avattiin 15. marraskuuta 1955. Asema sijaitsee asemien Kirovski zavod (etelässä) ja Baltijskaja (pohjoisessa) välissä Pietarin ydinkeskustasta lounaaseen.
Sisäänkäynti
Asema sijaitsee 52 metrin syvyydessä. Maanpäällinen sisäänkäynti on rakennettu uusklassiseen tyyliin ja siinä on kupoli. Alun perin asemahallin päässä oli Josif Stalinia esittävä mosaiikki, joka piilotettiin näkyvistä vuonna 1961. Asemahallin arkadit on koristeltu 48 korkokuvalla, jotka esittävät 12 eri ammattia. Liukuportaiden yllä aseman sisäänkäynnillä on korkokuva "Kunnia työlle".
Aiheesta muualla

Wikimedia Commonsissa on kuvia tai muita tiedostoja aiheesta .
Kuvia asemasta (Arkistoitu – Internet Archive)
Motos

| Motos |
| --- | --- |
Kehittäjä:  Namco
Julkaisija:  Namco
Julkaistu:  1983
Lajityyppi:  toimintapeli
Alusta:  Kolikkopeli
Lisää peliartikkeleitaVideopelien teemasivulla
Motos on Namcon vuonna 1983 julkaisema kolikkopeli. Pelissä ohjataan törmäilyautoa, jonka tarkoituksena on pudottaa viholliset pois pelikentältä ja varoa samalla itse putoamasta. Pelissä edetään seuraavaan kenttään pelaajan pudottaessa kaikki viholliset. Pelissä on joitakin power-up:a, joita voi kerätä.Näiden avulla pelaaja voi saada esimerkiksi lisää törmäysvoimaa. Pelissä on myös hyppynappula. Peli on julkaistu myös joillekin kotimikroille, kuten Commodore 64:lle.
Aiheesta muualla

https://www.arcade-museum.com/game_detail.php?game_id=8762
Nixon Kiprotich

| Mitalit> Maa:   Kenia.Miesten yleisurheilu. Olympialaiset  | Mitalit> Maa:   Kenia.Miesten yleisurheilu. Olympialaiset  | Mitalit> Maa:   Kenia.Miesten yleisurheilu. Olympialaiset  | Maa:   Kenia> Miesten yleisurheilu. |
| --- | --- | --- | --- |
|  Hopeaa | Barcelona 1992 | 800 m |  |
Nixon Kiprotich (s. 4. joulukuuta 1962 Baringo, Kenia) on kenialainen kalenjin-heimoon kuuluva entinen keskimatkojen juoksija.
Soulin olympialaisissa 1988 Nixon Kiprotich selviytyi 800 metrin juoksun loppukilpailuun, jossa lopulta sijoittui kahdeksanneksi. Vuonna 1989 hän voitti matkalla Afrikan mestaruuden ja seuraavana vuonna Kansainyhteisön kisoissa sijoittui toiseksi. Vuonna 1992 Kiprotich voitti lukuisia GP-kisojen juoksuja, mutta Barcelonan olympialaisissa jäi niukasti hopealle maanmiehensä William Tanuin voittaessa kultaa. IAAF:n GP-finaalissa samana syksynä hän kuitenkin voitti Tanuin.